121 



66. 



Viro Clarissimo 

 D. D. 10. BAPT. AYMEN 

 Botanico eximio 



S. pl. d. 



Car. Linn^us. 



Literae Tuae V. C. mihi semper exoptatissinias, nuper acces- 

 sere, profeci in his iterum ex Tua doctrina, dum mihi docebas 

 stamina Thalice et alia; pro quibus gråtes rependo maximas 



Gratulor Tibi ex animo quod Parisios adieris, ubi poteris 

 plurima quae historiam naturalem concernunt, videre, et imprimis 

 proficere ab eruditione summi B. Jussiaei, quo nullus pluribus 

 dives est observationibus, qui quotidie naturam legit, ejusque ve- 

 stigia premit. Quaeso in literis semper mihi referas ut valeat Vir 

 optimus dulcissimusque, in cujus amplexu suavissima Flora nocte 

 dieque delectatur. 



Cum Ximenia sit in Horto Parisino quseso dicas mihi quot 

 ipsi sint stamina et pistilla. an Triandra monogyna? 



Quid est Moneria? quid Dayenia? quid Nissolia? quid Gual- 

 theria? 



Eloiea pulchra sane est observatio. Gauram diu perpendi, 

 antequam ex ea novum constitueram genus. 



Quae in uno genere valeat ad genera distinguenda, non valere 

 in altero, multis demonstrari posse absolute convictus sum, contra 

 hane regulam peccarunt imprimis germani; confer verticillatas, 

 umbellatas, Papilionaceas, Ranunculos, Mesembryanthema. 



Guetardiam Maneti et Seguieram non novi. 



Pneumonanthe certe generis est Gentianae. 



Centaurium inaperto flore non vidi; miror num sit distincta 

 species a centaurio minore. 



Species meas plantarum, quam primum prelo exiere, jussi däri 

 Legato Regis Galliae Holmise commoranti, qui promisit se mox 

 missurum exemplar Suavissimo D. B. Jussieo; miror valde quod 

 non dum acceperit. 



Zizanice si poteris semina aliquot ad me mittere, multum 

 Tibi obstrietum me före confiteor, sed dicas simul culturam gra- 

 minis; annon crescat sub aqua? 



